**1. Napirend**

**E l ő t e r j e s z t é s**

Balatonhenye Község Önkormányzata Képviselő-testületének

Kékkút Község Önkormányzata Képviselő-testületének

Kővágóörs Község Önkormányzata Képviselő-testületének

Köveskál Község Önkormányzata Képviselő-testületének

Mindszentkálla Község Önkormányzata Képviselő-testületének

 Révfülöp Nagyközség Önkormányzata Képviselő-testületének

Salföld Község Önkormányzata Képviselő-testületének

Szentbékkálla Község Önkormányzata Képviselő-testületének

2023. június 26-i együttes ülésére

Tárgy: A Kővágóörsi Közös Önkormányzati Hivatal 2023. évi költségvetésének 1. számú módosítása, tájékoztatási kötelezettség

Előterjesztő: Dr. Szabó Tímea címzetes főjegyző

Előkészítette: Kántorné Fülöp Szilvia pénzügyi ügyintéző

**Tisztelt Képviselő-testületek!**

A költségvetési szervek tervezését, előirányzat módosítását, gazdálkodásának rendjét az államháztartásról szóló 2011. évi CXCV. törvény (Áht.) és az államháztartásról szóló törvény végrehajtásáról megalkotott 368/2011. (XII.31.) Korm. rendelet (Ávr.) szabályozza. Az Áht. 34. §-a határozza meg az előirányzatok módosításával, megváltoztatásával kapcsolatos rendelkezéseket. Ennek megfelelően az Önkormányzat a bevételi és kiadási előirányzatait felemelheti, illetve csökkenheti.

Az államháztartásról szóló 2011. évi CXCV. törvény 34. §-a alapján:

***„34. §****(1) A helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.*

*(2) A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.*

*(3) A helyi önkormányzati költségvetési szerv bevételi és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatóak, a kiadási előirányzatok egymás között átcsoportosíthatóak.*

 *(4) A képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.*

*(5) A nemzetiségi önkormányzat, a társulás, a térségi fejlesztési tanács, valamint az általuk irányított költségvetési szervek előirányzatainak módosítására, átcsoportosítására az (1)-(4) bekezdésben foglaltakat kell alkalmazni, azzal, hogy a képviselő-testület hatáskörét a nemzetiségi önkormányzat testülete, közgyűlése, a társulási tanács, illetve a térségi fejlesztési tanács tagjai gyakorolják, polgármesteren a nemzetiségi önkormányzat elnökét, a társulási tanács elnökét, illetve a térségi fejlesztési tanács elnökét kell érteni.”*

A Kővágóörsi Közös Önkormányzati Hivatal 2023. évi költségvetése első módosítására a fenti törvényi kötelezettségek betartása, a működés biztosítása miatt, illetve érdekében szükséges.

A 2023. évi 1. számú módosított költségvetés alakulása:

A Kővágóörsi Közös Önkormányzati Hivatal 2023. évi bevételeinek főösszege 186 132 873 Ft, kiadásainak főösszege 186 132 873 Ft.

A főösszegek 4 029 021 Ft-al nőnek az eredetileg elfogadott költségvetéshez képest.

Bevételek

Az állami támogatás meghatározása az elismert hivatali létszám alapján a személyi és dologi kiadások elismert átlagos költségei figyelembevételével történik. A támogatás kiközölt összege Kővágóörs község 2023-ra vonatkozó májusi felmérése alapján továbbra is: 66 394 922 Ft. Ez kiegészül még a minimálbér kötelező emelkedése miatti plusz támogatással: 4 029 021 Ft összegben.

A 2023-as évben fizetendő hozzájárulások összege változatlan az eredetileg elfogadott költségvetéshez képes településenként.

**Az egyes önkormányzatok által fizetendő hozzájárulások (adatok Ft-ban)**

|  |  |
| --- | --- |
| **Önkormányzat** | **Fizetendő hozzájárulás 2023 évben** |
| Kővágóörs | 24 185 330 |
| Kékkút | 2 226 264 |
| Mindszentkálla | 7 724 464 |
| Köveskál | 12 514 306 |
| Balatonhenye | 4 519 992 |
| Szentbékkálla | 7 151 032 |
| Salföld | 2 394 921 |
| Révfülöp | 41 118 434 |
| **Összesen:** | **101 834 743** |

**Kiadások**

A személyi juttatások tervezésénél figyelembe kellett venni a Közös Hivatal költségvetése elfogadását követően a 16/2023. (I. 27.) Korm. rendeletben előírt munkába járás címén adható költségtérítés 15 Ft-ról 30 Ft-ra való emelkedését, így a plusz támogatás egy része ide került beépítésre.

A nem tervezett személyi változások miatt emelésre került az illetmények előirányzata a betanulás miatti párhuzamos foglalkoztatás miatt. A szochó mértéke a fenti változásokhoz került igazításra.

A postaköltségek eddigi összege alapján ezt az előirányzatot is emelni kellett 500 000 Ft-tal, ami az áremelkedésen túl az adó mérték változások miatti megnövekedett volumenű levelezés miatt is szükséges.

Az adatvédelmi tisztviselői szolgáltatást és a rendszerkövetési szolgáltatást a kincstári ellenőrzés kérésének megfelelően át kellett csoportosítani az informatikai szolgáltatások rovatra az egyéb szolgáltatásokból. Ebben az összegben is tervezni kellett az infláció miatti emeléssel. A szakmai szolgáltatásokra is át kellett csoportosítani az egyéb szolgáltatásokból, az Államkincstár iránymutatása szerint.

Az informatikai hardver állomány egy része elavult, a régi gépek cseréjét is el kell kezdenünk a szakember javaslata szerint folyamatosan, hogy ne jelentsen aránytalanul nagy terhet a cseréjük. Az ehhez szükséges jogtiszta szoftverek is tervezésre kerültek.

A Közös Hivatal negyedévente megtéríti a fizetendő közüzemi, szolgáltatási díjak 90%-t Kővágóörs Község Önkormányzatának. Ez az összeg a működési célú kiadások rovaton jelenik meg. Ez várhatóan nem változik az előirányzathoz képest.

Fenti módosításokat az előterjesztés mellékletét képező határozat és annak mellékletei tartalmazzák

*Tájékoztatási kötelezettség:*

*Az államháztartásról szóló* *2011. évi CXCV. törvény (a továbbiakban: Áht.) 24. § (4) bekezdése alapján a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:*

*a) a helyi önkormányzat költségvetési mérlegét közgazdasági tagolásban, előirányzat felhasználási tervét,*

*b) a többéves kihatással járó döntések számszerűsítését évenkénti bontásban és összesítve,*

*c) a közvetett támogatásokat - így különösen adóelengedéseket, adókedvezményeket - tartalmazó kimutatást, és*

 *d) a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.*

***29/A. §***

*A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg*

*a) a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és*

*b) a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek*

*a költségvetési évet követő három évre várható összegét.*

*Az államháztartásról szóló 368/2011. (XII. 31.) Korm. rendelet 28. § alapján az Áht. 24. § (4) bekezdés c) pontja szerinti közvetett támogatásokat legalább az alábbi részletezettségben kell bemutatni:*

*a) az ellátottak térítési díjának, kártérítésének méltányossági alapon történő elengedésének összege,*

*b) a lakosság részére lakásépítéshez, lakásfelújításhoz nyújtott kölcsönök elengedésének összege,*

*c) a helyi adónál, gépjárműadónál biztosított kedvezmény, mentesség összege adónemenként,*

*d) a helyiségek, eszközök hasznosításából származó bevételből nyújtott kedvezmény, mentesség összege, és*

*e) az egyéb nyújtott kedvezmény vagy kölcsön elengedésének összege.*

A fentiek szerint előírt tájékoztatást, illetve annak szöveges indokolását jelen előterjesztés, a számszaki adatokat a jelen előterjesztéshez csatolt táblázatok tartalmazzák.

A Közös Hivatal költségvetési mérlege a költségvetés mellékletei közé került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.

A Közös Hivatalnak jelenleg többéves kihatással járó, adósságot keletkeztető ügylete nincs, saját bevétellel nem rendelkezik.

A Közös Hivatal közvetett támogatást nem nyújt.

Az előirányzatok felhasználását bemutató ütemtervet a jelen előterjesztéshez csatolt táblázat tartalmazza.

Előirányzat felhasználási ütemterv:

Az előirányzat felhasználási ütemterv bevételeinek esetében - önkormányzatonként - az éves támogatási összeg 12 részre osztásával történt a tervezés.

A kiadási oldal tekintetében a működési kiadások esetében is - az év egészében - havonta közel azonos összeggel terveztünk. Ezen kiadások ugyanis nagyrészt havi rendszerességgel előfordulnak, illetve felmerülésük időpontja bizonytalan.

**HATÁROZATI JAVASLATOK**

1.

**…………..……………(NAGY) KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2023. (…..)HATÁROZATA**

***A Kővágóörsi Közös Önkormányzati Hivatal 2023. évi költségvetés első módosításának elfogadásáról***

……………………(Nagy) Község Önkormányzata a Kővágóörsi Közös Önkormányzati Hivatal 2023. évi költségvetését az előterjesztés szerinti tartalommal az alábbiak szerint elfogadja.

1. A Kővágóörsi Közös Önkormányzati Hivatal 2023. évi költségvetésének elfogadásáról szóló határozat I-III. pontja helyébe a következő rendelkezések lépnek:

„I. A Képviselő-testület a 2023. évi költségvetés bevételi főösszegét 186 132 873 forintban, a kiadási főösszegét 186 132 873 forintban állapítja meg.

II. A kiadási főösszegen belül a kiemelt előirányzatokat a következőkben állapítja meg.

a) személyi juttatások 142 110 074 Ft

b) munkaadókat terhelő járulékok 19 441 320 Ft

c) dologi kiadások 21 251 000 Ft

d) ellátottak pénzbeli juttatásai 0 Ft

e) egyéb működési célú kiadások 2 720 479 Ft

f) beruházások 610 000 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi főösszegen belül a következőkben állapítja meg.

a) önkormányzat működési támogatása 0 Ft

b) működési célú támogatások 2 400 000 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 182 732 773 Ft”

2. A Kővágóörsi Közös Önkormányzati Hivatal 2023. évi költségvetésének elfogadásáról szóló határozat I-III. pontja helyébe a következő rendelkezések lépnek:

2.

**…………..……………(NAGY) KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2023. (…..) határozata**

***Tájékoztatási kötelezettségről***

……………………(Nagy) Község Önkormányzata Képviselő-testülete a Kővágóörsi Közös Önkormányzati Hivatal 2023. évi költségvetés 1. módosításhoz kapcsolódó, az államháztartásról szóló törvény szerinti tájékoztatást elfogadja.

Kővágóörs, 2023. június 14.

 Dr. Szabó Tímea

 címzetes főjegyző